
หลักการและเหตุผล

		การขยายตัวของชุมชนและการเจริญเติบโตทางเศรษฐกิจ  ก่อให้เกิดปัญหาขยะมูลฝอยและสิ่งปฏิกูลเพิ่มมากขึ้น  ส่งผลกระทบต่อคุณภาพชีวิตและสิ่งแวดล้อม  โดยเฉพาะในหลายพื้นที่ได้ประสบปัญหาไม่สามารถจัดหาสถานที่กำจัดขยะมูลฝอยและสิ่งปฏิกูล  ขาดการบริหารจัดการที่ดี  และขาดความรู้ความเข้าใจในการจัดการที่เหมาะสม  
		ปัญหาขยะมูลฝอยและสิ่งปฏิกูล  จำเป็นจะต้องได้รับการจัดการที่เหมาะสม  เพื่อไม่ให้ปัญหาขยายตัวและรุนแรงยิ่งขึ้น  และเพื่อประโยชน์ในการรักษาความสะอาดและการจัดระเบียบในการเก็บ  ขน  และกำจัด  สิ่งปฏิกูลและมูลฝอยในเขตองค์การบริหารส่วนตำบลแม่หวาด  ซึ่งพระราชบัญญัติการสาธารณสุข  พ.ศ.2535  ได้ให้อำนาจโดยตราเป็นข้อบัญญัติ  จึงตราข้อบัญญัตินี้
		เพื่อให้สอดคล้อง  และมีความเหมาะสมกับสถานการณ์ที่เปลี่ยนแปลงไป  อีกทั้งในแง่ของระเบียบข้อกฎหมายในปัจจุบัน  องค์การบริหารส่วนตำบลแม่หวาด  จึงจัดทำข้อบัญญัติองค์การบริหารส่วนตำบลแม่หวาด  เรื่อง  การกำจัดสิ่งปฏิกูลและมูลฝอย  พ.ศ.2558  เพื่อควบคุมการกำจัดสิ่งปฏิกูลและมูลฝอยมิให้กระทบต่อประชาชน  โดยอาศัยอำนาจตามความในมาตรา  71  แห่งพระราชบัญญัติสภาตำบลและองค์การบริหารส่วนตำบล  พ.ศ.2537  แก้ไขเพิ่มเติม  (ฉบับที่  5)  พ.ศ.2546ประกอบกับ  มาตรา  18  มาตรา  19  มาตรา  20  มาตรา  54  มาตรา  55  มาตรา  58  มาตรา  63  และมาตรา  65  แห่งพระราชบัญญัติการสาธารณสุข  พ.ศ.2535  จึงตราข้อบัญญัตินี้ ขึ้น

ข้อบัญญัติองค์การบริหารส่วนตำบลแม่หวาด
เรื่อง  การกำจัดสิ่งปฏิกูลและมูลฝอย  พ.ศ.2562

*******************************
		โดยที่เป็นการสมควรตราข้อบัญญัติองค์การบริหารส่วนตำบลแม่หวาด  ว่าด้วยการจัดการสิ่งปฏิกูลและมูลฝอยในเขตองค์การบริหารส่วนตำบลแม่หวาด
		อาศัยอำนาจตามความในมาตรา  71  แห่งพระราชบัญญัติสภาตำบลและองค์การบริหารส่วนตำบล  พ.ศ.2537  องค์การบริหารส่วนตำบลแม่หวาด  โดยความเห็นชอบของสภาองค์การบริการส่วนตำบลแม่หวาดและนายอำเภอธารโต  จึงตราข้อบัญญัติไว้ดังต่อไปนี้
		ข้อ  1  ข้อบัญญัตินี้เรียกว่า  “ข้อบัญญัติองค์การบริหารส่วนตำบลแม่หวาด  เรื่อง  การกำจัดสิ่งปฏิกูลและมูลฝอย  พ.ศ.2562 ”
		ข้อ  2  ข้อบัญญัตินี้ให้ใช้บังคับในเขตองค์การบริหารส่วนตำบลแม่หวาด  ตั้งแต่วันถัดจากวันประกาศราชกิจจานุเบกษา
		ข้อ  3  บรรดาข้อบัญญัติ  ประกาศ  ระเบียบ  หรือคำสั่งอื่นใดในส่วนที่ตราไว้แล้วซึ่งขัดหรือแย้งกับข้อบัญญัตินี้  ให้ใช้ข้อบัญญัตินี้แทน
		ข้อ  5  ในข้อบัญญัตินี้
		“สิ่งปฏิกูล”  หมายความว่า อุจจาระหรือปัสสาวะ  และหมายความรวมถึงสิ่งอื่นใดซึ่งเป็นสิ่งโสโครกหรือมีกลิ่นเหม็น
		“มูลฝอย”  หมายความว่า  เศษกระดาษ  เศษผ้า  เศษอาหาร  เศษสินค้า  เศษวัตถุ  ถุงพลาสติก  ภาชนะที่ใส่อาหาร  เถ้า  มูลสัตว์  ซากสัตว์  หรือสิ่งอื่นใดที่เก็บกวาดจากถนน  ตลาด  ที่เลี้ยงสัตว์  หรือที่อื่น  และหมายความรวมถึงมูลฝอยติดเชื้อ  มูลฝอยที่เป็นพิษหรืออันตรายจากชุมชน
		“อาคาร”  หมายความว่า  ตึก  บ้าน  เรือน  โรงร้าน  แพ  คลังสินค้า  สำนักงาน  หรือสิ่งที่สร้างขึ้นอย่างอื่นซึ่งบุคคลอาจเข้าอยู่หรือเข้าใช้สอยได้
		“ที่หรือทางสาธารณะ”  หมายความว่า  สถานที่หรือทางซึ่งมิใช่เป็นของเอกชนและประชาชนสามารถใช้ประโยชน์หรือใช้สัญจร
		“สถานที่จำหน่ายอาหาร”หมายความว่า  อาคาร  สถานที่  หรือบริเวณใดๆ  ที่มิใช่ที่หรือทางสาธารณะ  ที่จัดไว้เพื่อประกอบอาหารหรือปรุงอาหารจนสำเร็จและจำหน่ายให้ผู้ซื้อสามารถบริโภคได้ทันที  ทั้งนี้ไม่ว่าจะเป็นการจำหน่ายโดยจัดให้มีบริเวณไว้สำหรับการบริโภค  ณ  ที่นั้น  หรือนำไปบริโภคที่อื่นก็ตาม
		“เจ้าพนักงานท้องถิ่น”  หมายความว่า  นายกองค์การบริหารส่วนตำบลแม่หวาด

		“เจ้าพนักงานสาธารณสุข”  หมายความว่า  เจ้าพนักงานซึ่งได้รับการแต่งตั้งจากรัฐมนตรีว่าการกระทรวงสาธารณสุขให้ปฏิบัติการตามพระราชบัญญัติการสาธารณสุข  พ.ศ.2535  
		ข้อ  6  การกำจัดสิ่งปฏิกูลและมูลฝอย  ในเขตองค์การบริหารส่วนตำบลแม่หวาด  เป็นอำนาจหน้าที่ขององค์การบริหารส่วนตำบลแม่หวาด  แต่ฝ่ายเดียวเท่านั้น
			ในกรณีที่มีเหตุอันสมควร  องค์การบริหารส่วนตำบลแม่หวาด  อาจมอบให้บุคคลใดดำเนินการตามวรรคหนึ่งแทนได้  ภายใต้การควบคุมดูแลขององค์การบริหารส่วนตำบลแม่หวาด

		ข้อ  7  ห้ามมิให้ผู้ใด  ถ่าย  เท  ทิ้ง  หรือทำให้มีสิ่งปฏิกูลและมูลฝอยในที่หรือทางสาธารณะ  เป็นต้นว่า  ถนน  ตรอก  ซอย  แม่น้ำ  คลอง  คู  สระน้ำ  บ่อน้ำ  เว้นแต่ในที่ซึ่งองค์การบริหารส่วนตำบลแม่หวาด  จัดตั้งไว้โดยเฉพาะ
		ข้อ  8  ห้ามมิให้ผู้ใดนำสิ่งปฏิกูลไปในที่หรือทางสาธารณะเว้นแต่จะได้ใส่ภาชนะหรือที่เก็บมิดชิด  ไม่ให้มีสิ่งปฏิกูลหรือกลิ่นเหม็นรั่วออกมาข้างนอก
		ข้อ  9  หากผู้ใด  มีความประสงค์ขอรับบริการจัดเก็บสิ่งปฏิกูลและมูลฝอย  ต้องใช้ถังรับที่ทางองค์การบริหารส่วนตำบลแม่หวาดจัดให้เท่านั้น  มิเช่นนั้นองค์การบริหารส่วนตำบลแม่หวาดจะไม่ให้บริการจัดเก็บสิ่งปฏิกูลและมูลฝอย
		ข้อ  10 ห้ามมิให้ผู้ใด  ถ่าย เท  ทิ้งสิ่งปฏิกูลลงในที่รองรับมูลฝอย
		ข้อ  11 ห้ามมิให้ผู้ใดทำการถ่าย  เท  ขน  หรือเคลื่อนย้ายสิ่งปฏิกูลและมูลฝอยในถังรับ  รถขน  เรือขน  สถานที่เท  เก็บ  หรือพักสิ่งปฏิกูลและมูลฝอย  ขององค์การบริหารส่วนตำบลแม่หวาด  เว้นแต่เป็นการกระทำของพนักงานหรือเจ้าหน้าที่ขององค์การบริหารส่วนตำบลแม่หวาด
		ข้อ  12 ห้ามมิให้ผู้ใดทำการขน  ถ่าย  เท  คุ้ย  เขี่ย  หรือขุดมูลฝอยในที่รองรับ  รถขน  เรือขน  หรือสถานที่พักมูลฝอยใดๆ  ขององค์การบริหารส่วนตำบลแม่หวาด  เว้นแต่เป็นการกระทำของพนักงาน  หรือเจ้าหน้าที่ขององค์การบริหารส่วนตำบลแม่หวาด
	ข้อ  13 เจ้าของหรือผู้ครอบครองอาคาร  หรือสถานที่ใดๆต้องจัดให้มีที่รองรับสิ่งปฏิกูลและมูลฝอยในอาคาร  หรือสถานที่นั้นๆให้ถูกต้องตามสุขลักษณะ
		ข้อ  14 ที่รองรับสิ่งปฏิกูลและมูลฝอย  ต้องเป็นภาชนะปิดมิดชิด  ไม่รั่วซึม  และไม่มีกลิ่นเหม็นรั่วออกมาข้างนอก  และที่รองรับมูลฝอยต้องไม่รั่วมีฝาปิดมิดชิดกันแมลงและสัตว์ได้  ตามแบบซึ่งเจ้าพนักงานสาธารณสุข  หรือเจ้าพนักงานท้องถิ่นเห็นชอบ
		ข้อ  15 เจ้าของหรือผู้ครอบครองอาคารหรือสถานที่ใดๆ ต้องรักษาบริเวณอาคารหรือสถานที่นั้นไม่ให้มีการถ่าย เท  หรือทิ้งสิ่งปฏิกูลมูลฝอยในประการที่ขัดต่อสุขลักษณะ

		ข้อ  16 ห้ามมิให้เจ้าของหรือผู้ครอบครองอาคาร  หรือสถานที่ใดๆทำการกำจัดสิ่งปฏิกูลและมูลฝอยอันอาจทำให้เกิดมลภาวะที่เป็นพิษ  เช่น  ควัน  กลิ่น  หรือแก๊ส  เป็นต้น  เว้นแต่จะได้กระทำโดยวิธีการที่ถูกสุขลักษณะ  หรือกระทำตามคำแนะนำของเจ้าพนักงานสาธารณสุข  หรือเจ้าพนักงานท้องถิ่น
		ข้อ  17 ถ้าเจ้าพนักงานท้องถิ่นเห็นว่า  อาคาร  สถานที่  หรือบริเวณใดควรทำการเก็บขนสิ่งปฏิกูลและมูลฝอยไปทำการกำจัดให้ถูกต้องด้วยสุขลักษณะยิ่งขึ้น  เจ้าพนักงานท้องถิ่นจะแจ้งเป็นหนังสือไปยังเจ้าของ  หรือผู้ครอบครองอาคาร  สถานที่  หรือบริเวณนั้นๆ  ให้ทราบล่วงหน้าไม่น้อยกว่า  15  วัน  หรือเมื่อได้ทำการปิดประกาศไว้ในที่เปิดเผย  กำหนดบริเวณที่ต้องทำการขนสิ่งปฏิกูลและมูลฝอย  ไม่น้อยกว่า  3  แห่ง  เป็นเวลาไม่น้อยกว่า  15  วัน  นับแต่วันประกาศแล้ว  เจ้าของหรือผู้ครอบครองอาคารสถานที่หรือบริเวณใดๆจะต้องให้เจ้าหน้าที่ของเจ้าพนักงานท้องถิ่นแต่ฝ่ายเดียวเท่านั้น  เก็บขนสิ่งปฏิกูลและมูลฝอยจากอาคารสถานที่หรือบริเวณนั้นๆ  ซึ่งตนเป็นเจ้าของหรือครอบครองอยู่โดยเสียค่าธรรมเนียมเก็บขนตามอัตราที่ได้กำหนดไว้ท้ายข้อบัญญัตินี้
		ข้อ  18  เจ้าของหรือผู้ครอบครองอาคาร  สถานที่  หรือบริเวณใดซึ่งอยู่นอกบริเวณเก็บขนสิ่งปฏิกูลและมูลฝอยตาม  ข้อ  16 ต้องกำจัดสิ่งปฏิกูลและมูลฝอย  ตามคำแนะนำของเจ้าพนักงานสาธารณสุขหรือเจ้าพนักงานท้องถิ่นโดยการเผา  ฝัง  หรือวิธีอื่นใดที่ไม่ขัดต่อ  สุขลักษณะ
		ข้อ  19  ห้ามมิให้ผู้ใด  ถ่าย  เท  ทิ้ง  หรือทำให้มีสิ่งปฏิกูลและมูลฝอยในที่  ถังรับ  หรือภาชนะอื่นใดที่จัดให้เป็นที่รองรับสิ่งปฏิกูลและมูลฝอยของผู้อื่น  เว้นแต่จะได้รับอนุญาตจากผู้นั้น
		ข้อ  20  เจ้าของหรือผู้ครอบครองอาคาร  หรือสถานที่ใดๆไม่สามารถปฏิบัติตามข้อ  12 และข้อ  14  ได้ต้องมาเขียนคำขอรับบริการจัดเก็บสิ่งปฏิกูลและมูลฝอย  ณ  องค์การบริหารส่วนตำบลแม่หวาด และให้องค์การบริหารส่วนตำบลแม่หวาด  ดำเนินการจัดเก็บสิ่งปฏิกูลและมูลฝอยให้ถูกสุขลักษณะ  โดยเจ้าของหรือผู้ครอบครองอาคาร  หรือสถานที่ใดๆ  เป็นผู้รับผิดชอบจ่ายค่าธรรมเนียมตามอัตราที่กำหนดไว้ท้ายข้อบัญญัตินี้
		ข้อ  21  ผู้ใดประสงค์ขอรับบริการจัดเก็บสิ่งปฏิกูลและมูลฝอย  ให้ยื่นคำขอรับบริการจัดเก็บขยะมูลฝอยตามแบบแนบท้ายข้อบัญญัตินี้  พร้อมเอกสารและหลักฐานต่างๆที่เกี่ยวข้องดังต่อไปนี้
(1) สำเนาบัตรประชาชน
(2) สำเนาทะเบียนบ้าน

ข้อ  22  เจ้าของหรือผู้ครอบครองอาคาร  หรือสถานที่ใดๆไม่มีความประสงค์ขอรับบริการจัดเก็บสิ่งปฏิกูลและมูลฝอย  ตามข้อ   19  ต้องกำจัดสิ่งปฏิกูลและมูลฝอย  ตามคำแนะนำของเจ้าพนักงานสาธารณสุขหรือเจ้าพนักงานท้องถิ่นโดยการเผา  (ต้องแยกขยะก่อนเผา)  ฝัง  หรือวิธีอื่นใดที่ไม่ขัดต่อสุขลักษณะ

		ข้อ  23  เจ้าของหรือผู้ครอบครองอาคาร  หรือสถานที่ใดๆมีความประสงค์จะยกเลิกการรับบริการจัดเก็บสิ่งปฏิกูลและมูลฝอย  ต้องแจ้งให้องค์การบริหารส่วนตำบลแม่หวาด  ทราบล่วงหน้าไม่น้อยกว่า 7 วันทำการ

		ข้อ  24ผู้ใดรับบริการจัดเก็บสิ่งปฏิกูลและมูลฝอย  ต้องจ่ายค่าธรรมเนียมทุกเดือนตามบัญชีอัตราค่าธรรมเนียมท้ายข้อบัญญัตินี้

		ข้อ  25  ห้ามมิให้ผู้ใดดำเนินกิจการรับทำการเก็บ  ขน  หรือกำจัดสิ่งปฏิกูลหรือมูลฝอย  โดยทำเป็นธุรกิจหรือโดยได้รับประโยชน์ตอบแทนด้วยการคิดค่าบริการ  เว้นแต่จะได้รับอนุญาตจากเจ้าพนักงานท้องถิ่น

		ข้อ  26  ผู้ใดประสงค์จะดำเนินการกิจการรับทำการเก็บ  ขน  หรือกำจัดสิ่งปฏิกูลและมูลฝอยโดยทำเป็นธุรกิจ  หรือโดยรับประโยชน์ตอบแทนด้วยการคิดค่าบริการ  ให้ยื่นคำขอรับใบอนุญาตตามแบบ  สม.1  ต่อเจ้าพนักงานท้องถิ่นพร้อมกับหลักฐานต่างๆ  ตามที่องค์การบริหารส่วนตำบลแม่หวาด  กำหนด
		ข้อ  27  คุณสมบัติของผู้ขออนุญาตดำเนินกิจการรับทำการเก็บ  ขน  หรือกำจัดสิ่งปฏิกูลหรือมูลฝอย  ตลอดจนหลักเกณฑ์  วิธีการและเงื่อนไขในการขอและการออกใบอนุญาตให้เป็นไปตามที่องค์การบริหารส่วนตำบลแม่หวาด  กำหนด
		ข้อ  28  เมื่อเจ้าพนักงานท้องถิ่นได้รับคำขอรับใบอนุญาตให้ตรวจสอบความถูกต้องและความสมบูรณ์ของคำขอ  หากปรากฏว่าผู้ขออนุญาตปฏิบัติถูกต้องตามหลักเกณฑ์วิธีการ  และเงื่อนไขที่กำหนดไว้แล้วและเป็นกรณีที่เจ้าพนักงานท้องถิ่นเห็นสมควร  ให้เจ้าพนักงานท้องถิ่นออกใบอนุญาตตามแบบ  สม.2
ข้อ  29  ผู้ได้รับอนุญาต  ต้องมารับใบอนุญาตพร้อมกับชำระค่าธรรมเนียม  ตามอัตราท้ายข้อบัญญัตินี้  ภายในกำหนด  15  วัน  นับแต่วันที่ได้รับแจ้งจากเจ้าพนักงานท้องถิ่น  หากมิได้มารับใบอนุญาตและชำระค่าธรรมเนียมภายในระยะเวลาที่กำหนดจะถือว่าสละสิทธิ์
		ข้อ  30  ในการให้บริการตามใบอนุญาต  ผู้รับใบอนุญาตต้องทำสัญญาเป็นหนังสือกับผู้รับบริการทุกราย  โดยสัญญาดังกล่าวอย่างน้อยต้องระบุถึงอัตราค่าบริการระยะเวลาในการให้บริการและความรับผิดชอบในกรณีผิดสัญญา  โดยส่งสำเนาสัญญาและใบเสร็จรับเงินให้เจ้าพนักงานท้องถิ่นภายในกำหนด  30  วัน  ก่อนวันเริ่มการให้บริการ
		ข้อ  31  เมื่อผู้รับใบอนุญาตเลิกการให้บริการแก่ผู้รับบริการรายใดจะต้องทำเป็นหนังสือแจ้งพนักงานท้องถิ่นภายในกำหนด  30  วัน  ก่อนวันที่ได้เริ่มการให้บริการตามสัญญาใหม่

		ข้อ  32  ผู้รับใบอนุญาตต้องปฏิบัติดังนี้
		(1)  รักษาคุณสมบัติตามที่กำหนดไว้ในข้อ  20  ตลอดเวลาที่ยังดำเนินกิจการตามใบอนุญาต
		(2)ปฏิบัติตามรายละเอียดที่ได้ยื่นไว้ตามข้อ  23 
		(3)ปฏิบัติการอื่นใดเกี่ยวด้วยสุขลักษณะ  ความปลอดภัยและการรักษาคุณภาพสิ่งแวดล้อมตามคำแนะนำ  หรือคำสั่งเจ้าพนักงานสาธารณสุขและคำสั่งเจ้าพนักงานท้องถิ่น  รวมทั้งระเบียบข้อบัญญัติและประกาศขององค์การบริหารส่วนตำบลแม่หวาด
		ข้อ  33เมื่อผู้รับใบอนุญาตประสงค์จะขอต่ออายุใบอนุญาต  ให้ยื่นคำขอต่อเจ้าพนักงานท้องถิ่นตามแบบ  สม.3ก่อนใบอนุญาตสิ้นอายุ  เมื่อได้ยื่นคำขอพร้อมกับชำระค่าธรรมเนียมแล้วให้ประกอบกิจการได้จนกว่าเจ้าพนักงานท้องถิ่นสั่งไม่ต่ออายุใบอนุญาต  หากมิได้ชำระค่าธรรมเนียมที่ค้างชำระ
		ข้อ  34  ใบอนุญาตให้มีอายุหนึ่งปี  นับแต่วันที่ออกใบอนุญาต  และให้ใช้ได้เพียงในเขตอำนาจขององค์การบริหารส่วนตำบลแม่หวาด
		ข้อ  35  เมื่อผู้รับใบอนุญาต  ไม่ประสงค์จะประกอบกิจการต่อไปให้ยื่นคำขอเลิกการดำเนินกิจการต่อเจ้าพนักงานท้องถิ่นตามแบบ  สม.4
		ข้อ  36  หากผู้รับใบอนุญาตประสงค์จะแก้ไขรายการในใบอนุญาตให้ยื่นคำขอต่อเจ้าพนักงานท้องถิ่นตามแบบ  สม.4
		ข้อ  37  ในกรณีที่ใบอนุญาตสูญหาย  ถูกทำลาย  หรือชำรุดในสาระสำคัญผู้รับใบอนุญาตจะต้องยื่นคำขอใบแทนใบอนุญาตต่อเจ้าพนักงานท้องถิ่นตามแบบ  สม.4  ภายใน  15  วัน  นับแต่วันที่ได้ทราบถึงการสูญหาย  ถูกทำลาย  หรือชำรุดในสาระสำคัญแล้วแต่กรณีพร้อมหลักฐานตามที่กำหนด
ข้อ  38  การออกใบแทนใบอนุญาต  ให้เจ้าพนักงานท้องถิ่นดำเนินการตามหลักเกณฑ์วิธีการ
และเงื่อนไข  ดังนี้
 (1)  การออกใบแทนใบอนุญาตให้ใช้แบบ  สม.2  โดยประทับตราสีแดงคำว่า  “ใบแทน”กำกับไว้ด้วย  และให้มี  วัน เดือน  ปี  ที่ออกใบแทนพร้อมทั้งลงลายมือชื่อเจ้าพนักงานท้องถิ่น  หรือผู้ที่ได้รับมอบหมายจากเจ้าพนักงานท้องถิ่น  ในใบแทนและต้นขั้วใบแทน
			(2)  ให้ใช้ใบแทนใบอนุญาตได้เท่ากับเวลาที่เหลือของอายุใบอนุญาตเดิมเท่านั้น
			(3)  บันทึกด้านหลังต้นขั้วใบอนุญาตเดิม  ระบุสาเหตุการสูญหาย  ถูกทำลาย  หรือชำรุดในสาระสำคัญ  ของใบอนุญาตเดิมแล้วแต่กรณีและลงเล่มที่  เลขที่  ปี  ของใบแทนใบอนุญาต

		ข้อ  39  ผู้รับใบอนุญาตตามข้อบัญญัตินี้  ต้องแสดงใบอนุญาตไว้โดยเปิดเผยและเห็นได้ง่าย  ณ  สถานที่ประกอบกิจการตลอดเวลาที่ประกอบกิจการ
		ข้อ  40  ให้ใช้แบบพิมพ์ต่างๆตามที่กำหนดไว้ท้ายข้อบัญญัตินี้  ดังต่อไปนี้
(1)  คำขอรับใบอนุญาตประกอบกิจการรับทำการเก็บ  ขน  หรือกำจัดสิ่งปฏิกูล  หรือมูลฝอยโดยทำเป็นธุรกิจหรือโดยรับประโยชน์ตอบแทนด้วยการคิดค่าบริการให้ใช้แบบ  สม.1
(๒)  ใบอนุญาตประกอบกิจการรับทำการเก็บ  ขน  หรือกำจัดสิ่งปฏิกูลหรือมูลฝอย  โดยทำเป็นธุรกิจ  หรือโดยรับประโยชน์ตอบแทนด้วยการคิดค่าบริการให้ใช้แบบ  สม.2
(3)  คำขอต่ออายุใบอนุญาตประกอบกิจการรับทำการเก็บ  ขน  หรือ  กำจัดสิ่งปฏิกูลหรือมูลฝอย  โดยทำเป็นธุรกิจหรือโดยรับประโยชน์ตอบแทนด้วยการคิดค่าบริการให้ใช้แบบ  สม.3

(4)  คำขออนุญาตการต่างๆให้ใช้แบบ  สม.4
ข้อ  41  กรณีที่ปรากฏว่าผู้รับใบอนุญาตไม่ปฏิบัติหรือปฏิบัติไม่ถูกต้องตามข้อบัญญัติการบริหารส่วนตำบลแม่หวาดนี้  เจ้าพนักงานท้องถิ่นมีอำนาจสั่งพักใช้ใบอนุญาตได้คราวหนึ่งไม่เกิน  15  วัน

กรณีที่ปรากฏว่าผู้รับใบอนุญาตถูกสั่งพักใช้ใบอนุญาต  ตั้งแต่สองครั้งขึ้นไป  และมีเหตุจะต้องถูกสั่งพักใช้ใบอนุญาตอีก  เจ้าพนักงานท้องถิ่นมีอำนาจออกคำสั่งเพิกถอนใบอนุญาตได้
ข้อ  42  บรรดาค่าธรรมเนียมและค่าปรับตามข้อบัญญัตินี้  ให้เป็นรายได้ขององค์การบริหารส่วนตำบลแม่หวาด
ข้อ  43ผู้ใดฝ่าฝืนข้อบัญญัตินี้  ในข้อ  20  มีความผิดต้องระวางโทษปรับไม่เกิน  หนึ่งพันบาทถ้วน
ข้อ  44  ผู้ใดฝ่าฝืนข้อบัญญัตินี้  ในข้อ  19  ข้อ  22มีความผิดต้องระวางโทษปรับไม่เกินหนึ่งพันบาทถ้วน  หรือตามคำสั่งของเจ้าพนักงานท้องถิ่นเห็นสมควร
ข้อ  45  ผู้ใดฝ่าฝืนข้อบัญญัตินี้  ในข้อ  24เป็นเวลานานติดต่อกัน  3เดือน  องค์การบริหารส่วนตำบลมีสิทธิที่จะระงับการให้บริการจัดเก็บสิ่งปฏิกูลและมูลฝอยได้  หรือตามคำสั่งของเจ้าพนักงานท้องถิ่นเห็นสมควร
ข้อ  46  ผู้ใดฝ่าฝืนข้อบัญญัตินี้  ใน  ข้อ  25  มีความผิดตามมาตรา  71  แห่งพระราชบัญญัติการสาธารณสุข  พ.ศ.2535
ข้อ  47  ผู้ใดฝ่าฝืนข้อบัญญัตินี้  ใน ข้อ  30 ข้อ  31  หรือ  ข้อ  32มีความผิดตามมาตรา  73  วรรคหนึ่งแห่งพระราชบัญญัติการสาธารณสุข  พ.ศ.2535

		ข้อ  48ผู้ใดฝ่าฝืนข้อบัญญัตินี้  ในข้อ  37ข้อ  39มีความผิดตามมาตรา  83  แห่งพระราชบัญญัติการสาธารณสุข  พ.ศ.2535
ข้อ  49ผู้ใดฝ่าฝืนข้อบัญญัตินี้  ในข้อใดข้อหนึ่ง  มีความผิดตามมาตรา  73  วรรคสอง  แห่งพระราชบัญญัติการสาธารณสุข  พ.ศ.2535  เว้นแต่จะเป็นการฝ่าฝืนตามข้อ  43  ข้อ  44  ข้อ  45  ข้อ  46ข้อ  47ข้อ  48  แห่งข้อบัญญัตินี้

ข้อ  50  นายกองค์การบริหารส่วนตำบลแม่หวาด  เป็นผู้รักษาการตามข้อบัญญัตินี้  และให้มีอำนาจออกระเบียบ  ประกาศหรือคำสั่ง  เพื่อปฏิบัติการให้เป็นไปตามข้อบัญญัตินี้

ประกาศ  ณ  วันที่          เดือนกันยายน   พ.ศ. 2561

   (ลงชื่อ)
                (นายมะยาลี   ลาเตะ)
               นายกองค์การบริหารส่วนตำบลแม่หวาด


	
(ลงนาม)

                (นายอนิรุทร   บัวอ่อน)
                    นายอำเภอธารโต

บัญชีอัตราค่าธรรมเนียมท้ายข้อบัญญัติองค์การบริหารส่วนตำบลแม่หวาด
เรื่อง  การกำจัดสิ่งปฏิกูลและมูลฝอย  พ.ศ.2561

	ลำดับ
	ประเภท
	ค่าธรรมเนียม

	
1.




	ก.อัตราค่าเก็บขนสิ่งปฏิกูลและมูลฝอย
ค่าเก็บและขนอุจจาระหรือสิ่งปฏิกูลครั้งหนึ่งๆ
1.1) เศษของลูกบาศก์เมตรหรือลูกบาศก์เมตรแรกลูกบาศก์เมตรละ
และลูกบาศก์เมตรต่อๆไป  
1.2) เศษไม่เกินครึ่งลูกบาศก์เมตรต่อไป   ลูกบาศก์เมตรละ
(เศษเกินครึ่งลูกบาศก์เมตร  ให้คิดเท่ากับ  1  ลูกบาศก์เมตร)
	

250.-

150.-


	2.
	2.1) ค่าเก็บและขนมูลฝอยประจำเดือน  ที่มีปริมาณและมูลฝอยวันหนึ่งไม่เกิน  500  ลิตร
-  วันหนึ่งไม่เกิน  20  ลิตร                             เดือนละ
-  วันหนึ่งเกิน  20  ลิตร  แต่ไม่เกิน  40  ลิตร     เดือนละ
       -  วันหนึ่งเกิน  40  ลิตร  แต่ไม่เกิน  60  ลิตร     เดือนละ
       -  วันหนึ่งเกิน  60  ลิตร  แต่ไม่เกิน  80  ลิตร     เดือนละ
       -  วันหนึ่งเกิน  80  ลิตร  แต่ไม่เกิน  100  ลิตร   เดือนละ
       -  วันหนึ่งเกิน 100 ลิตร  แต่ไม่เกิน  200  ลิตร   เดือนละ
       -  วันหนึ่งเกิน 200 ลิตร  แต่ไม่เกิน  300  ลิตร   เดือนละ
       -  วันหนึ่งเกิน 300 ลิตร  แต่ไม่เกิน  400  ลิตร   เดือนละ
       -  วันหนึ่งเกิน 400 ลิตร  แต่ไม่เกิน  500  ลิตร   เดือนละ
	

40.-
60.-
80.-
100.-
120.-
150.-
200.-
300.-
400.-

	
	2.2) ค่าเก็บและขนมูลฝอยประจำเดือน  ที่มีปริมาณมูลฝอยวันหนึ่ง
เกิน  500  ลิตรขึ้นไป
       -  วันหนึ่งไม่เกิน  1  ลูกบาศก์เมตร                    เดือนละ
       -  วันหนึ่งเกิน  1  ลูกบาศก์เมตร  ค่าเก็บและขนทุกๆลูกบาศก์เมตรหรือเศษของลูกบาศก์เมตร                               เดือนละ

	

1,000.-

1,000.-


	
	2.3) ค่าเก็บและขนมูลฝอยเป็นครั้งคราวครั้งหนึ่งๆ
       - ไม่เกิน  1  ลูกบาศก์เมตร                             ครั้งละ
       - เกิน  1  ลูกบาศก์เมตร  ค่าเก็บและขนทุกๆลูกบาศก์เมตรหรือเศษของลูกบาศก์เมตรลูกบาศก์เมตรละ

	
200.-

200.-

	


3.
	ข.อัตราค่าธรรมเนียมในการออกใบอนุญาตประกอบกิจการรับทำการเก็บ  ขน  หรือกำจัดสิ่งปฏิกูลและมูลฝอยโดยทำเป็นธุรกิจ  
หรือโดยรับประโยชน์ตอบแทนด้วยการคิดค่าบริการ
3.1) รับทำการเก็บ  ขน  สิ่งปฏิกูลและมูลฝอย              ครั้งละ
3.2)รับทำการกำจัดสิ่งปฏิกูลและมูลฝอย                    ครั้งละ
3.3) ให้บริการตั้งห้องสุขาภิบาลชั่วคราว                      ครั้งละ
3.4) ให้บริการสุขาชั่วคราว                                      ครั้งละ
	


1,000.-
1,000.-
  300.-
  300.-









เอกสารแนบท้าย



















แบบคำขอรับบริการจัดเก็บขยะมูลฝอย
เขียนที่................................................................
...........................................................................
                                                   วันที่.............เดือน........................พ.ศ. ..............................
		ข้าพเจ้า..............................................................................................อายุ.................ปี  สัญชาติ...............อยู่บ้านเลขที่.................หมู่ที่............ตรอก/ซอย..................ถนน...............................ตำบล.........................อำเภอ.....................จังหวัด........................หมายเลขโทรศัพท์............................
		ขอยื่นความจำนงให้องค์การบริหารส่วนตำบลแม่หวาด เข้าดำเนินการจัดเก็บขยะมูลฝอยที่(บ้านเลขที่/บริษัท).......................................................หมู่ที่.............ตำบลแม่หวาด อำเภอธารโต  จังหวัดยะลา   มีปริมาณขยะมูลฝอยเฉลี่ยวันละ...................................กิโลกรัมเป็นขยะมูลฝอยประเภท...........................................................................................................................................
พร้อมนี้ข้าพเจ้าได้แนบหลักฐานและเอกสารมาด้วย  ดังนี้
		1. สำเนาบัตรประจำตัว	............................(ประชาชน/ข้าราชการ/รัฐวิสาหกิจ/ฯลฯ)
		2. สำเนาทะเบียนบ้าน
		3. หลักฐานการขออนุญาตตามกฎหมายอื่นที่เกี่ยวข้อง
		     3.1...............................................................................................................
		     3.2..............................................................................................................
		
                  ข้าพเจ้าขอรับรองว่า ข้อความตามที่ปรากฏตามแบบคำขอฉบับนี้เป็นจริงทุกประการ และข้าพเจ้ายินยอมที่ต้องชำระค่าจัดเก็บและขนขยะมูลฝอย เดือนละ 40 บาท และค่าธรรมเนียมอื่นตามข้อบัญญัติองค์การบริหารส่วนตำบลแม่หวาด  เรื่อง  การกำจัดปฏิกูลและมูลฝอย  พ.ศ. 2561  กำหนดไว้ 


						ลงชื่อ..................................................
						      (.................................................)





แบบ  สม.1
คำขอรับ
ใบอนุญาตประกอบกิจการ  รับทำการเก็บ  ขน  หรือกำจัดสิ่งปฏิกูลหรือมูลฝอย

เลขที่รับ……./…….......
เขียน……………………………………………………….
         วันที่………..เดือน……………………………พ.ศ......................
		ข้าพเจ้า……………………………………………….……………………………..อายุ……….…….ปี  สัญชาติ………….…..อยู่บ้านเลขที่……………หมู่ที่…..……..ตรอก/ซอย……………………..…..ถนน……..………………
ตำบล/แขวง………………………………..………….อำเภอ/เขต……………….……………….จังหวัด…………………………โทรศัพท์………………………..………....โทรสาร……………………………………
		          ขอยื่นคำขอรับใบอนุญาตประกอบกิจการรับทำการเก็บ  ขน  หรือ  กำจัดสิ่งปฏิกูลหรือมูลฝอยประเภท…………………………………………………………………….…….ต่อ  นายกองค์การบริหารส่วนตำบลแม่หวาด  โดยใช้ชื่อกิจการว่า……………..………………………………………………………………………………จำนวนคนงาน……….คน  ตั้งอยู่  ณ  เลขที่……………หมู่ที่………ตำบล............................อำเภอ………….………จังหวัด……..……..……โทรศัพท์…………………….…………………โทรสาร………………………………………………………
		พร้อมคำขอนี้  ข้าพเจ้า  ได้แนบเอกสารและหลักฐานต่างๆมาด้วยแล้ว  คือ
		    1.  สำเนาบัตรประจำตัวประชาชน/ข้าราชการ/พนักงานรัฐวิสาหกิจ ของผู้ขอรับใบอนุญาต
		2.  สำเนาทะเบียนบ้าน  ของผู้ขอรับใบอนุญาต
		3.  สำเนาใบทะเบียนบ้าน  นิติบุคคล  (ถ้ามี)
		4.  บัญชีอัตราค่าธรรมเนียมในการให้บริการ
		5.  ตัวอย่างหนังสือสัญญาระหว่างผู้ให้บริการและผู้รับบริการ
		6.  ใบยินยอมให้ทิ้งสิ่งปฏิกูลหรือมูลฝอย
			ขอรับรองว่าข้อความในแบบคำขอนี้เป็นจริงทุกประการ
				
					(ลงชื่อ)…………………………………………………..ผู้ขอรับใบอนุญาต
					       (……………………………………………………)

-2-
ส่วนของเจ้าหน้าที่
เลขที่…………………………….ได้รับเรื่องเมื่อวันที่………………เดือน………………………….…พ.ศ…………………………
ตรวจสอบแล้ว  เอกสารหลักฐาน   	ครบ
	ไม่ครบ  คือ
		1)…………………………………………………….
	  2) …………………………………………………….
	  3) …………………………………………………….
			(ลงชื่อ)………………………………………………………
				(………………………………………………….)
				ตำแหน่ง………………………………………..
ความเห็นของเจ้าพนักงานสาธารณสุข
          (     )  เห็นสมควรอนุญาต  และควรกำหนดเงื่อนไข  ดังนี้
………………………………………………………………………………………………………………………………………………………………………………………………………………………………………………………………………………………………………………
          (     )  เห็นควรไม่อนุญาต  เพราะ
………………………………………………………………………………………………………………………………………………………………………………………………………………………………………………………………………………………………………………
คำสั่งของเจ้าพนักงานท้องถิ่น
     (     )  อนุญาตให้ประกอบกิจการได้
     (     )  ไม่อนุญาตให้ประกอบกิจการ
	      (ลงชื่อ)…………………………………………………….
		     
		      (………………………………………………)
                        นายกองค์การบริหารส่วนตำบลแม่หวาด
                         วันที่…………/………………/………………..

			(ลงชื่อ)

		                    (……………………………………………………)
			          ปลัดองค์การบริหารส่วนตำบลแม่หวาด
                                                                        วันที่……………/………………../………………




[image: docu0015]										แบบ  สม.2

  ใบอนุญาต
ประกอบกิจการรับทำการเก็บ  ขน  หรือกำจัดสิ่งปฏิกูลและมูลฝอย

เล่มที่………….เลขที่…………….ปี…………..
		อนุญาตให้………………………………….………………………………………..……………อายุ………….ปีสัญชาติ……………………..อยู่บ้านเลขที่…………หมู่ที่………..ตรอก/ซอย……………………ถนน……………..…………ตำบล/แขวง………………………..………….อำเภอ/เขต…………….…………………….จังหวัด………………………………โทรศัพท์……………………………..………..โทรสาร…………………..………………
		ข้อ  1.  ประกอบกิจการรับทำการเก็บ  ขน  หรือกำจัดสิ่งปฏิกูลหรือมูลฝอย  ประเภท……….……………………………………..…………………………………….ค่าธรรมเนียม…………………………บาท  ใบเสร็จรับเงินเล่มที่…………….เลขที่………ลงวันที่…….………เดือน……………………………..……พ.ศ…………………โดยใช้ชื่อกิจการว่า……………………………………………………………………….………..จำนวนคนงาน……………….คน  ตั้งอยู่  ณ  เลขที่……..…..หมู่ที่……..…..ถนน……………..…………….ตำบล/แขวง…………………………………………..อำเภอ/เขต…………………….……….จังหวัด………………..…………โทรศัพท์…………….……………………....................โทรสาร……………………………………..………………
		ข้อ  2  ผู้ได้รับใบอนุญาตต้องปฏิบัติตามเงื่อนไข  ดังต่อไปนี้
(1) ต้องปฏิบัติตามข้อบัญญัติองค์การบริหารส่วนตำบลแม่หวาด  เรื่อง  การกำจัดสิ่งปฏิกูลและมูลฝอย  พ.ศ.2561
(2) อื่นๆ
(2.1)…………………………………………………………………………………………………
(2.2)…………………………………………………………………………………………………

		ใบอนุญาตฉบับนี้ให้ใช้จนถึงวันที่………….เดือน……………………….พ.ศ…………………………

				ออกให้  ณ  วันที่…………….เดือน………………………พ.ศ………………………


ลงชื่อ………………………………………………….			ลงชื่อ………………………………………………….
     (………………………………………………….)                              (………………………………………………….)
                  ผู้รับเงิน                                                   นายกองค์การบริหารส่วนตำบลแม่หวาด

คำเตือน1)  ต้องแสดงใบอนุญาตนี้ไว้ในที่เปิดเผย  เห็นได้ง่าย  ณ  สถานที่ที่ได้รับใบอนุญาต
	2)  ต้องต่ออายุใบอนุญาตก่อนใบอนุญาตสิ้นอายุ


แบบ  สม.3
คำขอต่ออายุ
ใบอนุญาตประกอบกิจการ  รับทำการเก็บ  ขน  หรือกำจัดสิ่งปฏิกูลหรือมูลฝอย

เลขที่รับ………………../………………………
						เขียนที่………………………………………………………………
					วันที่…………………เดือน…………………………………พ.ศ………………

		ข้าพเจ้า…………………………………………………………………อายุ………………ปีสัญชาติ……………
อยู่บ้านเลขที่……..……หมู่ที่…………....ตรอก/ซอย……………………….………..ถนน………………………..………………ตำบล/แขวง……………………………..……….อำเภอ/เขต……………………………….จังหวัด………………………..………โทรศัพท์…………………………….……….โทรสาร……………………………..………………
		ขอยื่นคำขอต่ออายุใบอนุญาตประกอบกิจการรับทำการเก็บ  ขน  หรือ  กำจัดสิ่งปฏิกูลหรือมูลฝอยประเภท……………………………………………………………………ต่อ    นายกองค์การบริหารส่วนตำบลแม่หวาด   โดยใช้ชื่อกิจการว่า……………………………………………………..…………………………………………………….จำนวนคนงาน………………………คน   ตั้งอยู่  ณ  เลขที่……………หมู่ที่……….……ถนน…………………………………ตำบล/แขวง…………………………………………………อำเภอ/เขต……………..……………….จังหวัด………….……………โทรศัพท์…………………………………….โทรสาร………………………….………………
		พร้อมคำขอนี้  ข้าพเจ้า  ได้แนบเอกสารและหลักฐานต่างๆมาด้วยแล้ว  คือ
		1)  .ใบอนุญาตเดิม
		2)  ………………………………………………………………………………………………………………………
		3)  ………………………………………………………………………………………………………………………

ขอรับรองว่าข้อความในใบคำขอนี้เป็นความจริงทุกประการ



      (ลงชื่อ)…………..……………………..……………….ผู้ขอต่ออายุใบอนุญาต
             (……………………………………………………)







-2-
ส่วนของเจ้าหน้าที่
เลขที่…………………………………………….ได้รับเรื่องเมื่อวันที่…………เดือน……………………………พ.ศ…………………
ตรวจสอบแล้ว  เอกสารหลักฐาน	ครบ

	ไม่ครบ  คือ

	1)……………………………………………………………..
	2)……………………………………………………………..
	3)……………………………………………………………..
			
			(ลงชื่อ)……………………………………………………….
			        (……………………………………………………)
		         ตำแหน่ง…………………………………………………….
ความเห็นของปลัดองค์การบริหารส่วนตำบลแม่หวาด
                     (   )  เห็นสมควรอนุญาต  และควรกำหนดเงื่อนไข  ดังนี้
………………………………………………………………………………………………………………………………………………………………………………………………………………………………………………………………………………………………………………
                     (   )  เห็นควรไม่อนุญาต  เพราะ
……………………………………………………………………………………………………………………………………………………………………………………………………………………………………………………………………………………………………………..

		(ลงชื่อ)…………………………………………………………………..
			(……………………………………………………..)
                                                               ปลัดองค์การบริหารส่วนตำบลแม่หวาด
			       วันที่…..…/…….……../………………

คำสั่งของเจ้าพนักงานท้องถิ่น
                 (     )  อนุญาตให้ต่ออายุใบอนุญาตได้
                 (     )  ไม่อนุญาตให้ต่ออายุใบอนุญาต
				(ลงชื่อ)……………………………………………… 					                  (……………………………………………..)
				     นายกองค์การบริหารส่วนตำบลแม่หวาด
					วันที่........./.................../...................







แบบ  สม.4
คำขออนุญาตการต่างๆ
เกี่ยวกับการประกอบกิจการรับทำการเก็บ  ขน  หรือกำจัดสิ่งปฏิกูลหรือมูลฝอย

เลขที่รับ………………../………………………
						เขียนที่………………………………………………………………
					วันที่………………เดือน…………………………………พ.ศ………………….

		ข้าพเจ้า……………………………………………………อายุ………………ปีสัญชาติ…………………………
อยู่บ้านเลขที่……….……หมู่ที่……………..ตรอก/ซอย………………………………..ถนน………………………………………ตำบล/แขวง………………….……………….อำเภอ/เขต………………………..…………….จังหวัด………………….…………โทรศัพท์……………………….………………....โทรสาร………………………………..………………
โดยใช้ชื่อกิจการว่า……………………………………………………………………………….จำนวนคนงาน…………………คน
ตั้งอยู่  ณ  เลขที่…………หมู่ที่………ถนน………………………………ตำบล/แขวง………………………………………….
อำเภอ/เขต…………………………….จังหวัด………………………โทรศัพท์……………………………………………………....โทรสาร…………………………………………………

		ขอยื่นคำขอต่อ  นายกองค์การบริหารส่วนตำบลแม่หวาด  ด้วยข้าพเจ้ามีความประสงค์
………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

ขอรับรองว่าข้อความในใบคำขอนี้เป็นความจริงทุกประการ


                (ลงชื่อ)……………………………………………………………..ผู้ขออนุญาต
                      (………………………………………………………………..)

ประกาศองค์การบริหารส่วนตำบลแม่หวาด

เรื่อง  ประกาศใช้ข้อบัญญัติองค์การบริหารส่วนตำบลแม่หวาด

เรื่อง  การกำจัดสิ่งปฏิกูลและมูลฝอย  พ.ศ. 2562

***************************

		ตามที่องค์การบริหารส่วนตำบลแม่หวาด  ได้เสนอร่างข้อบัญญัติองค์การบริหารส่วนตำบลแม่หวาด  เรื่อง  การกำจัดสิ่งปฏิกูลและมูลฝอย  พ.ศ. 2562  ต่อสภาองค์การบริหารส่วนตำบลแม่หวาด  ซึ่งสภาองค์การบริหารส่วนตำบลแม่หวาดได้พิจารณาให้ความเห็นชอบในคราวประชุมสภาสมัยสามัญที่  3 ครั้งที่  2/2561  เมื่อวันที่  15  เดือนสิงหาคม  2561  และนายอำเภอธารโตได้พิจารณาอนุมัติแล้ว  เมื่อวันที่  27  กันยายน  2561  ตามหนังสืออำเภอธารโต  ที่ ยล 0023.9/7232  ลงวันที่  27  กันยายน  2561  นั้น  

		อาศัยอำนาจตามความในมาตรา  71  วรรคสาม  แห่งพระราชบัญญัติสภาตำบลและองค์การบริหารส่วนตำบล  พ.ศ. 2537  และที่แก้ไขเพิ่มเติมถึง  (ฉบับที่ 6)  พ.ศ. 2552  องค์การบริหารส่วนตำบลแม่หวาด  จึงประกาศใช้ข้อบัญญัติองค์การบริหารส่วนตำบลแม่หวาด  เรื่อง  การกำจัดสิ่งปฏิกูลและมูลฝอย  พ.ศ. 2562  ตั้งแต่วันถัดจากวันประกาศในราชกิจจานุเบกษาเป็นต้นไป

		จึงประกาศให้ทราบโดยทั่วกัน

